I Liai de ła seconda guera mondiałe i ze stai tuti i Paezi che i se ghea coałizà contro łe potense de l'Ase inte el ndar de ła seconda guera mondiałe. Le trè potense prinsipałi che łe ga vesto un roło decisivo inte el conflito i ze stai i Stati Unii, l'Union Soviètega e el Regno Unio; ła turbołenta liansa intrà ste trè potense ła zera vegnesta denomenada da Winston Churchill ła Granda Liansa, finmente che i trè capi, l'isteso Churchill, Franklin Delano Roosevelt e Josif Stalin i ze pasai a ła stòria cofà i Trè Grandi. Anca se de convension i ze stai ciamai col nome de «Liai»; l'espresion no ła ze sta mai formalmente doparada dai menbri de ła coałision. De contràrio, inte el disenbre del 1941 el presidente statunitense Franklin Delano Roosevelt el ghea favorio par i paezi liai el nome de "Nasion Unie". Ła Declarasion de łe Nasion Unie de fati, del 1º de zenaro 1942, ła ze a ła baze de ła nàsita de l'ONU. In senso streto, i Liai i ze stai el Regno Unio, insieme ai paezi che i conponeva l'Inpero britànego, e i Stati Unii co i paezi co lori liai. La Fransa, no-ostante ła parénteze che ła va da ła sconfita del 1940 a ła libarasion del 1944, ła ze considerada parte dei Liai, cofà che ne dimostra el fato de ver otegnesto sol finir del conflito na zona de ocupasion de ła Zermània e de èsare stada includesta inte el consejo de seguresa de l'ONU in cuałità de potensa vinsitora. Storegamente ła vien includesta intrà i Liai anca l'Union Soviètega, siben che inte l'istà del 1939 el goerno soviètego el gavese finio, stante ła stagnasion dei cołòcui co Regno Unio e Fransa par un pato in funsion anti-todesca, un acordo de no agresion co ła Zermània, conosesto cofà Pato Molotov-Ribentrop, el cuało el regołava anca łe rełative "zone de influensa" dei do paezi e el ga permetesto a sti cuà de spartirse el teritòrio połaco inte l'otobre sucesivo. L'Oparasion Barbarosa scatada el 22 de zugno 1941 ła ghea mudà totalmente łe prospetive pułìteghe e stratèzeghe, spenzendo l'Inpero Britànego e l'Union Soviètega a far na liansa formałe. Inte el pian ideolòzego e de pułìtega internasionałe i sovièteghi i zera stai senpre distanti da łe concesion de łe democrasie osidentałi e inte el pian miłitare ła cołaborasion intrà łe tre majori potense liae ła ze stada de frecuente dìfìsiłe e minada da ła difidensa resìproca. Ła vien includesta, par de pì, ła Cina, za in guera col Japon prima del scumìsio del conflito e divegnesta cobełizerante dopo l'ataco de Pearl Harbor. La coałision de guera de łe cuatro nasion, ła zera divegnesta anca conosesta co ła definision, cognada da Franklin Delano Roosevelt, de "", corispondendo ai cuatro prinsipałi liai de ła seconda guera mondiałe: el Regno Unio, i Stati Unii, l'Union Soviètega e ła Cina. Le Nasion Unie łe ze stae na liansa de tipo struturałe, ła prima inte ła stòria a portar vanti i so fini par mèdio de na organizasion internasionałe anca dopo el fin de ła guera. I so 51 menbri i zera entrai inte el conflito in tenpi diferenti. Polònia: 1º de setenbre 1939 : 3 de setenbre 1939 : 3 de setenbre 1939 Austrałia: 3 de setenbre 1939 Nova Zełanda: 3 de setenbre 1939 Sudafrica: 6 de setenbre 1939 Fransa: 3 setenbre 1939 : 22 de zugno 1941, ciapando drento: Ucraina: siben che federada inte l'URSS, ła ze sta reconosesta dai USA cofà bełizerante su dimanda de Stalin; Biełorùsia: inte ła stesa pozision de l'Ucraina.